**Álvaro Antonio Gestido Pose**, nado en Montevideo o 17 de maio de 1907 e finado en Treinta y Tres o 18 de xaneiro de 1957, foi un futbolista uruguaio, de orixe galega. Xogaba como centrocampista e militou toda a súa carreira no Club Atlético Peñarol da Primeira División do Uruguai. Foi internacional coa selección uruguaia, coa que conquistou o Mundial de 1930 e a medalla de ouro nos Xogos Olímpicos de 1928.

Era irmán do presidente uruguaio Óscar Diego Gestido.

Traxectoria
-----------

Naceu en Montevideo en 1907, nunha familia de raíces galegas, e elixiu a carreira militar ao igual que o seu irmán máis vello Óscar Diego, futuro presidente da República. Desenvolveu toda a súa carreira no Peñarol, dende o equipo da cuarta división ata o de Primeira.

No Peñarol formou un famoso medio do campo xunto ao galego Lorenzo Fernández e a Gideón Silva, conquistando en 1928 e 1929 os seus dous primeiros campionatos uruguaios. Gañou tamén o campionato en 1932 e outros catro entre 1935 e 1938, sendo a primeira vez que un equipo lograba catro consecutivos.

Retirouse do fútbol profesional o 28 de decembro de 1941, nun partido amigable ante o River Plate da Arxentina, no que se conmemoraba o 50º aniversario do Peñarol. Con todo, regresou en 1944 para disputar dous partidos, substituíndo ao lesionado Obdulio Varela.

Morreu dun ataque cardíaco o 18 de xaneiro de 1957, meses antes do seu 50 aniversario.

### Selección uruguaia

Foi internacional coa selección do Uruguai en 25 ocasións, despois de debutar en 1927. Participou nos Xogos Olímpicos de 1928, gañando a medalla de ouro na final contra a Arxentina. Dous anos despois disputou a primeira edición do Mundial de Fútbol celebrada no seu país. Formou medio do campo con Lorenzo Fernández e José Leandro Andrade e xogou todos os partidos, incluída a final contra a Arxentina no Estadio Centenario, onde o seu equipo se proclamou o primeiro campión mundial.

Palmarés
--------

**Peñarol**

* **Primeira división do Uruguai (7):** 1928, 1929, 1932, 1935, 1936, 1937, 1938.
* **Torneo Competencia (2):** 1936, 1941.
* **Copa Aldao (1):** 1928.

**Selección do Uruguai**

* **Copa do Mundo (1):** 1930.
* **Xogos Olímpicos (1):** 1928.

Notas
-----

1. ↑  Antelo, Iván (28 de xuño de 2018). "El triunfo de la emigración gallega". *La Voz de Galicia* (en castelán). Consultado o 17 de xullo de 2021.
2. ↑  Pérez Pena, Marcos (21 de xullo de 2016). "Uruguai e Galicia: Un século de irmandade futbolística". Consultado o 17 de xullo de 2021.
3. 1 2  "Carboneros Gloriosos - Semblanzas - Alvaro Antonio GESTIDO" (en castelán). Consultado o 17 de xullo de 2021.
4. ↑  "Álvaro Gestido". *Padre y decano* (en castelán). Consultado o 17 de xullo de 2021.
5. ↑  "Final Mundial 1930". *FIFA* (en inglés). Consultado o 17 de xullo de 2021.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Álvaro Gestido Modificar a ligazón no Wikidata*** |

* Datos do xogador no sitio web oficial da AUF *(en castelán)*.

| * v
* c
* e
Selección do Uruguai - Campioa do Mundo de 1930 |
| --- |
| 
* PT Ballestrero
* PT Capuccini
* DF Fernández
* DF Mascheroni
* DF Nasazzi (c)
* DF Recoba
* DF Tejera
* MC Andrade
* MC Gestido
* MC Melogno
* MC Píriz
* MC Riolfo
* AT Anselmo
* AT Calvo
* AT Castro
* AT Cea
* AT Dorado
* AT Iriarte
* AT Petrone
* AT Saldombide
* AT Scarone
* AT Urdinarán
* Adestrador: Alberto Suppici

 | Uruguai |

|  |  |
| --- | --- |
| Control de autoridades | 
* Wd: Q463746
* BRE: 4547587
* FIFA: 49893
* NFT: 33706
* Sports Reference: alvaro-gestido-1
* Transfermarkt: 229587
* Worldfootball: alvaro-gestido

 |